Ырымбур сик һыҙығын нығытыу буйынса саралар үткәрә , башҡорт көтөүлектәрен шәхси биләмәгә биреүҙе тыя , попечителлек һәм стряпчийҙар вазифаһын ( ҡара : Идара итеүҙең кантон системаһы ) ойоштора ; ҡурсаулыҡтар , башҡорт ғәскәре капиталы булдырыу , урман ултыртыу , Ырымбур ҡ. урмансылыҡ һәм игенселек училищеһын асыу , Каруанһарай төҙөү , эре ғәскәри поташ заводы , йылҡы һәм ҡортсолок заводтары ( уларҙың килеме башҡорт ғәскәре капиталына ингән ) асыу инициаторы була ; башҡорттарҙың почта йөкләмәһен аҡсалата һалымға алмаштыра , Ырым- бур губерн. ситтәге уҡыу йорттарында башҡорт балаларына урын биреүгә өлгәшә .